turjo4nis/wikipedia-bn-dump-20250701 huggingface dataset:
ধীরেন্দ্রনাথ লায়েক

ধীরেন্দ্রনাথ লায়েক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ছাতনা বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের রাজনীতিবিদ
পশ্চিমবঙ্গ বিধানসভার সদস্য ২০১৬-২০২১
বিপ্লবী সমাজতন্ত্রী দল (ভারত) এর রাজনীতিবিদ
আব্দুর রেজ্জাক মণ্ডল

আব্দুর রেজ্জাক মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় জলঙ্গি বিধানসভা কেন্দ্রের বিধায়ক হিসেবে দায়িত্ব পালন করেছেন।

নির্বাচনী ফলাফল 
তিনি ২০১১ ও ২০১৬ সালে সিপিআইএমের টিকিটে জলঙ্গি বিধানসভা কেন্দ্রের বিধায়ক হিসেবে নির্বাচিত হন।

রাজনৈতিক দল 
২০১৯ সালে তিনি সিপিআইএম ছেড়ে তৃণমূল কংগ্রেসে যোগ দেন।

তথ্যসূত্র 

জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
মুর্শিদাবাদ জেলার ব্যক্তি
অন্তর্বাসের প্রতি মাত্রাতিরিক্ত যৌনাকর্ষণ

অন্তর্বাসের প্রতি মাত্রাতিরিক্ত যৌনাকর্ষণ হচ্ছে একধরনের মাত্রাতিরিক্ত যৌনাকর্ষণ যা অন্তর্বাসের সঙ্গে সংশ্লিষ্ট। বিভিন্ন ধরনের অন্তর্বাস যেমনঃ জাঙ্গিয়া, প্যান্টি, বক্ষবন্ধনী, প্যান্টিহোজ, এবং/অথবা এই ধরনের বিভিন্ন জিনিস দেখে যৌন উত্তেজনা অনুভব করা এবং ঐ যৌন উত্তেজনা নেশার পর্যায়ে গেলে ওটাকে অন্তর্বাসের প্রতি মাত্রাতিরিক্ত যৌনাকর্ষণ বলা হয়। কিছু কিছু মানুষ অন্তর্বাস হাতে নিয়ে নাড়াচাড়া করে/ভালো করে দেখে যৌন-উত্তেজনা পান আবার কিছু কিছু মানুষ এটা পরে যৌন-উত্তেজনা পান আবার এই ধরনের মানুষও রয়েছে যারা অন্তর্বাসের গন্ধ শুকে আনন্দ পান বা অন্য কাউকে পরতে বা খুলতে দেখে ভালো লাগে। কিছু কিছু মানুষ আবার অন্যের অন্তর্বাস চুরি করে রাখতেও পারেন। অন্তর্বাসের প্রতি মাত্রাতিরিক্ত যৌনাকর্ষণ শুধু যে মানুষের অন্তর্বাস সামনাসামনি দেখার মধ্যেই যে সীমাবদ্ধ তা নয় এটা অন্তর্বাসের চিত্র বা বিজ্ঞাপনের মধ্যেও রয়েছে।

অন্তর্বাসের প্রতি মাত্রাতিরিক্ত যৌনাকর্ষণ কোনো যৌনবিকৃতি হিসেবে স্বীকৃত নয় তবে এটার সঙ্গে জড়িত কোনো ব্যক্তি যদি এটার কারণে কোনো বড়ো ধরনের মানসিক অশান্তিতে ভোগেন তবে এটাকে মানসিক রোগ ধরা যেতে পারে যদিও সবক্ষেত্রে নয়।

প্রচলন 
ইতালীর একদল গবেষক একদা ৫০০০ ব্যক্তির ওপরে ৩৮১টি 'মাত্রাতিরিক্ত আকর্ষণ' বিষয়ক অনুসন্ধান এবং গবেষণা চালিয়েছিলেন, তাদের উদ্দেশ্য ছিলো বিভিন্ন মাত্রাতিরিক্ত আকর্ষণ সম্পর্কিত কারণ জানা। তিনটি বিষয়শ্রেণী ভাগ করেছিলেন তারা; এগুলো হলোঃ (১) একটি নির্দিষ্ট মাত্রাতিরিক্ত আকর্ষণ বিষয়ের উপরে কয়টি দল আছে , (২) কতগুলো ব্যক্তি একটি গ্রুপে অংশ নিয়েছেন এবং (৩) তাদের বার্তা পাঠানোর উপর ভিত্তি করে। সবার মধ্যে ১২% মানুষ ছিলেন যৌনমাত্রাতিরিক্ত আকর্ষণের তালিকায়। এইসব ব্যক্তিদের মধ্যে কিছু কিছু ব্যক্তির অন্তর্বাসের প্রতি মাত্রাতিরিক্ত আকর্ষণের প্রবণতা পাওয়া গিয়েছিলো।

নারীদের জাঙ্গিয়া 

নারীদের জাঙ্গিয়ার প্রতি মাত্রাতিরিক্ত যৌন-আকর্ষণ হচ্ছে প্যান্টি অথবা এই ধরনের অন্তর্বাসের প্রতি মাত্রাতিরিক্ত যৌন-আকর্ষণ। নারীদের জাঙ্গিয়ার বিভিন্ন ছবি দেখে অথবা সামনাসামনি কাউকে প্যান্টি পরিহিত অবস্থায় দেখে অথবা শুধু প্যান্টি নিজ হাতে নিয়ে এই ধরনের কাজ করা হয়।

কিছু কিছু মানুষ খোলামেলা জাঙ্গিয়া পছন্দ করতে পারে (যেমনঃ থং বা জি স্ট্রিং) আবার কিছু কিছু মানুষ পূর্ণ ভরাট করা জাঙ্গিয়া পছন্দ করতে পারে। কিছু কিছু মানুষের নারীদের জাঙ্গিয়ার প্রতি মাত্রাতিরিক্ত যৌনাকর্ষণের কারণে যৌন বিকৃতি বা মানসিক রোগ হতে পারে।

ব্যবহৃত জাঙ্গিয়া 
জাঙ্গিয়ার প্রতি মাত্রাতিরিক্ত আকর্ষণের অন্যতম একটি প্রধান বৈশিষ্ট্য হচ্ছে নারীদের ব্যবহৃত জাঙ্গিয়ার প্রতি আকর্ষণ অনুভব করা। এই ধরনের আকর্ষণে ব্যবহৃত জাঙ্গিয়ার প্রতি আকর্ষণ থাকে এবং ব্যবহৃত জাঙ্গিয়া 'আকর্ষণের সঙ্গে সংশ্লিষ্ট ব্যক্তি' চুরি করতে পারেন বা নিজ উদ্যোগে মানুষের কাছ থেকে সংগ্রহ করতে পারেন এবং পরে বিক্রি করতে পারেন যেমনঃ জাপানে নারীদের ব্যবহৃত জাঙ্গিয়া বিক্রি হয়।

তথ্যসূত্র 

ফ্যাশন সম্পর্কিত বস্তুকাম
অন্তর্বাস
গোলামরেজা আভানি

গোলামরেজা আভানি  ইরানের একজন দার্শনিক এবং তেহরানের শহীদ বেহেস্তি বিশ্ববিদ্যালয়ের দর্শন বিভাগের একজন অধ্যাপক। তিনি ইরানের ইনস্টিটিউট ফর রিসার্চ ইন ফিলোসফি'র সাবেক প্রেসিডেন্ট এবং সাইন্স একাডেমীর একজন সদস্য। এছাড়া তিনি ইন্টারন্যাশনাল ফেডারেশন অফ ফিলোসফিক্যাল সোসাইটি'র কার্যকরী পরিষদেরও একজন সদস্য।

জীবনী
আভানি ১৯৪৩ সালে ইরানের সেমনানে জন্ম গ্রহণ করেন এবং আমেরিকান ইউনিভার্সিটি অফ বৈরুত থেকে দর্শন শাস্ত্রে স্নাতক ডিগ্রি লাভ করেন। পরবর্তীতে তেহরান বিশ্ববিদ্যালয় থেকে তিনি একই বিষয়ে স্নাতকোত্তর সম্পন্ন করেন এবং সাইয়্যেদ হোসেইন নাসর এর তত্বাবধানে পিএইচডি ডিগ্রি লাভ করেন।

গ্রন্থ তালিকা

 ফিলোসফি এন্ড স্পিরিচুয়াল আর্ট (১৯৭৬)
 নাসির-ই-খসরু: ফোর্টি পোয়েমস ফ্রম দ্য দিওয়ান (১৯৯৮)
 রুমি: এ ফিলোসফিক্যাল স্টাডি (২০১৬)

তথ্যসূত্র

১৯৪৩-এ জন্ম
জীবিত ব্যক্তি
সমসাময়িক দার্শনিক
মুসলিম দার্শনিক
সুফিবাদ
ইরানি দার্শনিক
তেহরান বিশ্ববিদ্যালয়ের প্রাক্তন শিক্ষার্থী
নাদিমুল হক

নাদিমুল হক হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১২ সালের ৩ এপ্রিল থেকে পশ্চিমবঙ্গের রাজ্যসভা সদস্য দায়িত্ব পালন করছেন। তিনি লেখালেখি ও সাংবাদিকতার সাথেও যুক্ত আছেন। তিনি কলকাতা বিশ্ববিদ্যালয়ের আওতাভুক্ত সেন্ট জেভিয়ার্স কলেজ, কলকাতা থেকে রাষ্ট্রবিজ্ঞানে স্নাতক ডিগ্রি লাভ করেছেন।

তথ্যসূত্র

বাঙালি রাজনীতিবিদ
১৯৬৯-এ জন্ম
ভারতীয় লেখক
ভারতীয় সাংবাদিক
কলকাতা বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের রাজ্যসভা সদস্য
কলকাতার রাজনীতিবিদ
পশ্চিমবঙ্গের সাংবাদিক
ভারতীয় পুরুষ সাংবাদিক
সেন্ট জেভিয়ার'স কলেজ, কলকাতার প্রাক্তন শিক্ষার্থী
২১শ শতাব্দীর ভারতীয় রাজনীতিবিদ
হোনিয়ারা

হোনিয়ারা () দক্ষিণ-পশ্চিম প্রশান্ত মহাসাগরে অবস্থিত সার্বভৌম দ্বীপরাষ্ট্র সলোমন দ্বীপপুঞ্জের রাজধানী। এটি গুয়াদালকানাল দ্বীপের উত্তর-পশ্চিম উপকূলে মাতানিকো নদীর মোহনায় অবস্থিত একটি বন্দর শহর ও বাণিজ্যিক কেন্দ্র। এখানে নারিকেল, পামগাছ থেকে প্রস্তুতকৃত দ্রব্য, মাছ ও কাঠের ব্যবসা আছে। এছাড়া দ্বীপের মধ্যভাগে অবস্থিত গোল্ড রিজ এলাকা থেকে প্রাপ্ত কিছু স্বর্ণেরও বাণিজ্য হয়। শহরের পূর্বদিকে ১৬ কিলোমিটার দূরত্বে একটি আন্তর্জাতিক বিমানবন্দর আছে। ২য় বিশ্বযুদ্ধের আগে হোনিয়ারার কোনও অস্তিত্ব ছিল না। যুদ্ধের সময় এখানে মার্কিন যুক্তরাষ্ট্রের একটি সামরিক ঘাঁটি ও সদর দফতর প্রতিষ্ঠিত হবার পর থেকে এখানে একটি লোকালয় গড়ে ওঠে। তুলাগি নামের শহরের পরিবর্তনে ১৯৫২ সালে হোনিয়ারাকে ব্রিটিশ নিয়ন্ত্রণাধীন সলোমন দ্বীপপুঞ্জের রাজধানীতে পরিণত হয়। ১৯৭৮ সালে দ্বীপগুলি স্বাধীনতা লাভ করলে এটি নব্যসৃষ্ট রাষ্ট্রেরও জাতীয় রাজধানীর মর্যাদা পায়। পয়েন্ট ক্রুজ নামক সমুদ্র এলাকার পেছনে সরু একটি উপকূলীয় এক চিলতে ভূখণ্ডে সরকারী ভবনগুলি দাঁড়িয়ে আছে। শহরটি কুকুম মহাসড়কের উপরে অবস্থিত, যা ব্যবহার করে বিমানবন্দরে পৌঁছানো যায়। ১৯৬০-এর দশকে সরকারী ও বেসরকারী খাতের সংস্থাগুলি নতুন রাজধানীকে উন্নয়নের বিরাট প্রকল্প হাতে নেওয়া হয়। ১৯৮০-এর দশকে প্রথম বহুতল ভবনগুলি নির্মাণ করা হয়।

১৯৯০-এর দশকের শেষভাগ থেকে হোনিয়ারা শহরটি জাতিগত সহিংসতা, রাজনৈতিক অস্থিরতা ও দাঙ্গার শিকার হয়ে আসছে। ২০০০ সালে একটি ক্যু-এর প্রচেষ্টা হলে বিদ্রোহ শুরু হয় এবং জাতিগত মালাইতান এবং গুয়াদালকানালের আদিবাসীদের দুই দলের মধ্যে যুদ্ধ শুরু হয়ে যায়। ২০০৬ সালে রাজনৈতিক অস্থিরতার সময় নির্বাচন-পরবর্তী দাঙ্গা-হাঙ্গামাতে হোনিয়ারার চীনা-অধ্যুষিত এলাকা বা চায়নাটাউনের ব্যাপক ক্ষয়ক্ষতি হয়।

এখানে প্রায় ৮৪ হাজার লোকের বাস। হোনিয়ারার জনগণের সিংহভাগ খ্রিস্টান। এখানকার জলবায়ু ক্রান্তীয় অতিবৃষ্টি অরণ্য প্রকৃতির।

তথ্যসূত্র

হোনিয়ারা
ওশেনিয়ার রাজধানী
গুয়াদালকানাল
ওশেনিয়ার বন্দরনগরী
গুয়াদালকানাল প্রদেশের জনবহুল স্থান
১৯৪০-এর দশকে প্রতিষ্ঠিত জনবহুল স্থান
সলোমন দ্বীপপুঞ্জের উপবিভাগ
১৯৪০-এর দশকে ওশেনিয়াতে প্রতিষ্ঠিত স্থান
কানাই চন্দ্র মণ্ডল

কানাই চন্দ্র মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় নবগ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।

নির্বাচনী ফলাফল 
তিনি ২০১১ ও ২০১৬ সালে সিপিআইএমের মনোনয়নে নবগ্রাম বিধানসভা কেন্দ্রের বিধায়ক হিসেবে নির্বাচিত হন।

রাজনৈতিক দল 
তিনি পূর্বে সিপিআইএমের সাথে যুক্ত থাকলেও ২০১৮ সালে সর্বভারতীয় তৃণমূল কংগ্রেসে যোগ দেন।

তথ্যসূত্র 

পশ্চিমবঙ্গের তৃণমূল কংগ্রেসের রাজনীতিবিদ
জীবিত ব্যক্তি
মুর্শিদাবাদ জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গ বিধানসভার সদস্য ২০২১-২০২৬
নাসরুল্লাহ পুরহাদি

নাসরুল্লাহ পুরহাদি ইরানের একজন দার্শনিক, সুফি পণ্ডিত ও তেহরান বিশ্ববিদ্যালয়ের দর্শন শাস্ত্রের অধ্যাপক। তিনি ইরান ইউনিভার্সিটি প্রেসের প্রতিষ্ঠাতা পরিচালক ও একাডেমী অফ পার্সিয়ান ল্যাংগুয়েজ এন্ড লিটারেচার-এর একজন স্থায়ী সদস্য। ২০০৫ সালে তিনি আলেক্সান্ডার ভন হামবোল্ড পুরস্কারে ভূষিত হন।

গ্রন্থপঞ্জি
ইংরেজি ভাষায়

 কিংস অফ লাভ: দ্য পোয়েট্রি এন্ড হিস্ট্রি অফ নি'মাতুল্লাহি সুফি অর্ডার (১৯৭৮)
  সাভানি: ইন্সপায়ারেশন ফ্রম দ্য ওয়ার্ল্ড অফ পিউর স্পিরিটস (১৯৮৬) 
 দ্য ড্রানকেন ইউনিভার্স: এন এনথোলোজি অফ পার্সিয়ান সুফি পোয়েট্রি (১৯৯৯)
 দ্য লাইট অফ সাকিনা ইন সোহরাওয়ার্দী'স ফিলোসফি অফ ইলিউমিনেশন (১৯৯৯) 
 দ্য স্প্লেনডার অফ ইরান (২০০১)

ফার্সি ভাষায়

 এশরাক ওয়া এরফান (২০০১) 
 জবান এ হাল; দার এরফান আদাবিয়াত এ পার্সি (২০০৬)
 দো মোজাদ্দেদ (২০০২)

ফরাসি ভাষায়

 লা ভিশন দে ডিউ এন থিওলজি এট মিস্টিক মুসলমান (১৯৯৬)

তথ্যসূত্র

১৯৪৩-এ জন্ম
জীবিত ব্যক্তি
সমসাময়িক দার্শনিক
মুসলিম দার্শনিক
সুফিবাদ
ইরানি দার্শনিক
ইস্তোয়ার দো (চলচ্চিত্র)

ইস্তোয়ার দো (, ) ১৯৭৫ সালের ফরাসি-জার্মান ইরোটিক নাট্য চলচ্চিত্র। পলিন রেজ রচিত ১৯৫৪ সালের একই নামের উপন্যাসের উপর ভিত্তি করে নির্মিত চলচ্চিত্রটির চিত্রনাট্য রচনা করেছেন পরিচালনা করেছেন সেবাস্তিয়ান জপরিসট এবং পরিচালনা করেছেন জাস্ট জ্যাকলিন। প্রধান ভূমিকায় অভিনয় করেছেন কোরিন ক্লেরি এবং উডো কিয়ার।

অভিনয়ে 
 কোরিন ক্লেরি - ও
 উডো কিয়ার - রেন
 অ্যান্থনি স্টিল - স্যার স্টিফেন
 জঁ গাভঁ - পিয়ের
 লি সেলগ্রেন - জ্যাকুলিন
 ক্রিস্তিয়ান মিনাজ্জোলি - আনা-মারি
 আলাইন নরি - ইভান
 মার্টিন কেলি - তেরেস
 জঁ-পিয়ের আন্দ্রেনি - এরিক, মেত
 গাব্রিয়েল কাত্তাঁ - কমান্ডর
 অঁরি পিয়েগে - মেত
 ফ্লোরেন্স কেরল - ইভন

অভ্যর্থনা 
১৯৭৫ সালে বিবিএফসি কর্তৃক চলচ্চিত্রটির ব্রিটিশ প্রেক্ষাগৃহে প্রকাশের প্রত্যয়ন (অনুমোদন) প্রত্যাখ্যান করা হলেও পরবর্তীতে ২০০০ সালে এর ডিভিডি সংস্করণ বিবিএফসি কর্তৃক উত্তীর্ণ হয়েছিল।

পর্যালোচনা সংগ্রাহক ওয়েবসাইট রটেন টম্যাটোস-এর প্রতিবেদনে ৬জন সমালোচকের ইতিবাচক সমালোচনা সহ চলচ্চিত্রটি ৩৩% রেটিং লাভ করে, যেখানে গড় রেটিং ছিলো ৫.৩/১০।

তথ্যসূত্র

বহিঃসংযোগ 

 
 
 
 
 
 
 

১৯৭৫-এর চলচ্চিত্র
১৯৭০-এর দশকের নাট্য চলচ্চিত্র
১৯৭০-এর দশকের আদিরসাত্মক নাট্য চলচ্চিত্র
ফরাসি ভাষার চলচ্চিত্র
ইংরেজি ভাষার চলচ্চিত্র
ইংরেজি ভাষার ফরাসি চলচ্চিত্র
পোলীয় ভাষার চলচ্চিত্র
ফরাসি চলচ্চিত্র
ফরাসি নাট্য চলচ্চিত্র
ফরাসি আদিরসাত্মক চলচ্চিত্র
ফরাসি আদিরসাত্মক নাট্য চলচ্চিত্র
কানাডীয় চলচ্চিত্র
কানাডীয় নাট্য চলচ্চিত্র
কানাডীয় আদিরসাত্মক চলচ্চিত্র
কানাডীয় আদিরসাত্মক নাট্য চলচ্চিত্র
পশ্চিম জার্মান চলচ্চিত্র
জার্মান নাট্য চলচ্চিত্র
জার্মান আদিরসাত্মক চলচ্চিত্র
জার্মান আদিরসাত্মক নাট্য চলচ্চিত্র
চলচ্চিত্রে বিডিএসএম
ফ্যাশন আলোকচিত্রী সম্পর্কে চলচ্চিত্র
ফরাসি উপন্যাস অবলম্বনে চলচ্চিত্র
জাস্ট জ্যাকলিন পরিচালিত চলচ্চিত্র
১৯৭৫-এর নাট্য চলচ্চিত্র
১৯৭০-এর দশকের ইংরেজি ভাষার চলচ্চিত্র
রাধানন্দ জমিদার বাড়ি

রাধানন্দ জমিদার বাড়ি বাংলাদেশ এর হবিগঞ্জ জেলার হবিগঞ্জ সদর উপজেলার ধুলিয়াখাল ও মিরপুর সড়কের ফাঁড়ি পথে অবস্থিত এক ঐতিহাসিক জমিদার বাড়ি। এটি স্থানীয়দের কাছে "হাতিরথান জমিদার বাড়ি" নামে পরিচিত।

ইতিহাস
কবে নাগাদ এই জমিদার বাড়িটি প্রতিষ্ঠিত হয়েছে তার সঠিক তথ্য জানা যায়নি। জমিদার রাধানন্দ এই জমিদার বংশের প্রতিষ্ঠাতা। তার নামই এখন এটি সকলের কাছে পরিচিত। এছাড়াও অনেকে এটিকে "হাতিরথান জমিদার বাড়ি" বলেও জানেন। আব্দাবখাই, হাতিরথান, নোয়াবাদ, চাঁনপুর, আউশপাড়া, মশানজানসহ বিভিন্ন এলাকা এই জমিদারী এলাকার আওতাভুক্ত ছিল। জমিদার হিসেবে রাধানন্দ বাবু প্রজাদের কাছে খুবই ভালো একজন লোক ছিলেন। তিনি প্রজাদের সুখ-দুঃখ বিবেচনা করেই জমিদারী পরিচালনা করতেন। তিনি স্কুল প্রতিস্থাপনের জন্য প্রায় ৫৮ শতক জায়গা তার বাড়ির পাশেই দান করে "রাধানন্দ সরকারি প্রাথমিক বিদ্যালয়" নামে একটি স্কুল প্রতিষ্ঠা করেছিলেন। জমিদার রাধানন্দের পরে তার দুই পুত্র জমিদার রাজেন্দ্র বাবু ও জমিদার রবিন্দ্র বাবু এই জমিদার বাড়ি পরিচালনা করতেন। পরবর্তীতে দেশ ভাগের পর তারা স্বপরিবারে ভারতের কলকাতায় চলে যান। এখন তাদের এই বাড়িতে স্থানীয় প্রভাবশালী ব্যক্তিরা বসবাস করতেছেন।

অবকাঠামো

বর্তমান অবস্থা
দেশ ভাগের পর জমিদার বংশধররা ভারতে চলে গেলে কয়েকদিন বাড়িটি পরিত্যক্ত অবস্থায় পড়ে থাকে। পরে স্থানীয় কিছু প্রভাবশালী ব্যক্তিরা এখন এখানে বসবাস করতেছেন।

তথ্যসূত্র

ঐতিহাসিক স্থান
হবিগঞ্জ জেলার দর্শনীয় স্থান
বাংলাদেশের স্থাপত্য
বাংলাদেশের প্রাসাদ
ইতি তোমারই ঢাকা

ইতি তোমারই ঢাকা হল বাংলাদেশের অমনিবাস চলচ্চিত্র, যেটি ১১ জন বাংলাদেশি চলচ্চিত্রনির্মাতার গল্পে নির্মিত হয়েছে। প্রতিটি গল্পের দৈর্ঘ্য ১০ থেকে ১২ মিনিট; সব মিলিয়ে ২ ঘণ্টা ১৫ মিনিটের এই চলচ্চিত্রটি বাংলাদেশের প্রথম অমনিবাস চলচ্চিত্র। ফরিদুর রেজা সাগর,  ইবনে হাসান খান ও আবু শাহেদ ইমনের প্রযোজনায় এই চলচ্চিত্রের বিভিন্ন কাহিনীচিত্র পরিচালনা করেছেন- আবদুল্লাহ আল নূর, গোলাম কিবরিয়া ফারুকী, মাহমুদুল ইসলাম, মীর মোকাররম হোসেন, রাহাত রহমান, রবিউল আলম রবি, সৈয়দ সালেহ আহমেদ সোবহান, তানভীর আহসান, সৈয়দ আহমেদ শাওকী, তানিম নূর, কৃষ্ণেন্দু চট্টোপাধ্যায় ও নুহাশ হুমায়ূন। বাংলাদেশের অস্কার কমিটি একাডেমি পুরস্কারের ৯৩ তম আসরে, আন্তর্জাতিক পূর্ণদৈর্ঘ্য চলচ্চিত্র শাখায় অংশগ্রহণের জন্য এই চলচ্চিত্রটিকে বাছাই করে।

কাহিনী সংক্ষেপ 
চলচ্চিত্রটিতে মোট ১১ টি গল্প আছে। ১১ টি গল্পে ঢাকার বিভিন্ন চিত্র তুলে ধরা হয়েছে। চলচ্চিত্রে এইসব গল্পগুলো খন্ডাকারে দেখানো হয়। গল্পগুলো হল-
 ১. এক্সট্রা (নুহাশ হুমায়ূন): গল্পটি মূলত সিনেমার সাইড ক্যারেক্টারকে নিয়ে যাদের এক্সট্রা বলা হয়।
 ২. চিয়ার্স (সৈয়দ আহমেদ শাওকী): প্রেমে বিচ্ছেদ ঘটার পর মনস্তাত্ত্বিক ক্ষোভকে কেন্দ্র করে এই গল্পটি রচিত হয়েছে।
 ৩. জীবনের Gun (রাহাত রহমান): ঢাকার এক পাতিমাস্তান নিয়ে একটি গল্প।
 ৪. মাগফিরাত (রবিউল আলম): গল্পটা ঢাকার একজন কার ড্রাইভারকে নিয়ে।
 ৫. সাউন্ডস গুড (গোলাম কিবরিয়া ফারুকী): সিনেমার সাউন্ডম্যানের চোখে পুরো সিনেমা সেটকে তুলে ধরা হয়েছে।
 ৬. অবিশ্বাসে ঢাকা (মীর মোকাররম হোসেন): ঢাকায় কাওকে সাহায্য করতে গিয়ে যে নিজেরই বিপদ হয় তাই চিত্রিত করা হয়েছে।
 ৭. আকাশের পোষা পাখি (তানভীর আহসান): ঢাকার একটা মধ্যবিত্তের করুণ কাহিনী খুব সুন্দরভাবে তুলে ধরেছেন পরিচালক৷
 ৮. ঢাকা মেট্রো (মাহমুদুল ইসলাম): গল্পটি রচিত হয়েছে একজন সেকেন্ডহ্যান্ড কার বিক্রেতাকে নিয়ে৷ যার স্ত্রী অসুস্থ কিন্তু যে কারটি বিক্রি করে চিকিৎসা করাবে সেই কারটি চুরি হয়ে যায়।
 ৯. এম ফর মানি/মার্ডার (তানিম নূর): গল্পটি এক দুর্নীতিবাজ অফিসারের করুণ পরিণতির গল্প।
 ১০. জিন্নাহ ইজ ডেড (কৃষ্ণেন্দু চট্টোপাধ্যায়): ঢাকার মোহাম্মাদপুরের বিহারী পাড়ার এক বিহারী মেথর ও বাঙালি দ্বন্দ্ব নিয়ে গল্পটি রচিত।
 ১১. যূথী (সালেহ সোবহান অনীম): নর-নারীর জটিল প্রেমজনিত মনস্তাত্ত্বিক টানাপোড়ন নিয়ে গল্পটি রচিত হয়েছে।

অভিনয়ে 
 ফজলুর রহমান বাবু
 নুসরাত ইমরোজ তিশা
 অ্যালেন শুভ্র
 অর্চিতা স্পর্শিয়া
 ইরেশ যাকের
 গাউসুল আলম শাওন
 মোস্তফা মনোয়ার
 মনোজ কুমার প্রামাণিক
 ইন্তেখাব দিনার
 রওনক হাসান
 শেহতাজ মনিরা হাশেম
 শতাব্দী ওয়াদুদ
 শ্যামল মাওলা
 শাহনাজ সুমি
 ইয়াশ রোহান
 দিলরুবা হোসেন দোয়েল

পুরস্কার

মুক্তি 
চলচ্চিত্রটি ২০১৮ সালে ৭ অক্টোবর বুসান আন্তর্জাতিক চলচ্চিত্র উৎসবে প্রথমবারের মত প্রদর্শিত হয়। প্রেক্ষাগৃহে মুক্তির পূর্বে চলচ্চিত্রটি ২৫টির বেশি আন্তর্জাতিক চলচ্চিত্র উৎসবে প্রদর্শিত হয়। ২০১৯ সালের ১৫ নভেম্বর বাংলাদেশের ১৬টি প্রেক্ষাগৃহে মুক্তি দেয়া হয়। ২২ নভেম্বর হতে নারায়ণগঞ্জে 'সিনেস্কোপ' প্রেক্ষাগৃহে মুক্তি দেয়া হয়।

অভ্যর্থনা 

 বাংলা মুভি ডেটাবেজে এমডি রমিজ এই চলচ্চিত্র নিয়ে "অন্তত গতানুগতিক বোরিং বাংলা ছবি থেকে ইতি তোমারই ঢাকা সব দিক থেকেই বেটার অপশন" মর্মে মন্তব্য করেছেন। তিনি  রেটিং প্রদান করেন।

তথ্যসূত্র 

বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী অমনিবাস চলচ্চিত্র
ইমপ্রেস টেলিফিল্মের চলচ্চিত্র
২০১৯-এর চলচ্চিত্র
২০১০-এর দশকের বাংলা ভাষার চলচ্চিত্র
ঢাকা
২০১৮-এর চলচ্চিত্র
বাংলা ভাষার বাংলাদেশী চলচ্চিত্র
রায়েরকাঠী জমিদার বাড়ি

রায়েরকাঠি জমিদার বাড়ি বাংলাদেশের পিরোজপুর জেলার পিরোজপুর সদর উপজেলার রায়েরকাঠি গ্রামে অবস্থিত এক ঐতিহাসিক জমিদার বাড়ি।

ইতিহাস
ভারতবর্ষে মোগল সম্রাট শাহজাহান শাসনামলে পিরোজপুরের রায়েরকাঠি নামক জায়গা এই জমিদার বাড়িটির গোড়াপত্তন হয়। মূলত এখানে বন-জঙ্গল ছিল। এগুলো পরিষ্কার করেই এখানে এই বাড়িটি তৈরি করা হয়। যার ফলে এখানের নামকরণ করা হয় রায়েরকাঠি। মোগল সম্রাটের শাসনামলে যুবরাজ সেলিম অর্থাৎ সম্রাট জাহাঙ্গীর বিদ্রোহ করে বর্তমান পিরোজপুর, ঝালকাঠি ও বাগেরহাট জেলার কিছু অংশ নিয়ে "সেলিমাবাদ" নামে একটি পরগণা সৃষ্টি করেন। পরবর্তীতে তিনি উক্ত এলাকার রাজস্ব আদায়ের জন্য মোদন পালকে দায়িত্ব দেন। মোদন পাল আবার তার ছেলে শ্রীনাথকে উক্ত রাজস্ব আদায়ের দায়িত্ব দেন। রাজস্ব আদায়ের জন্য শ্রীনাথ বর্তমান ঝালকাঠির লুৎফুবাদ নামক গ্রামে একটি কাছারিঘর স্থাপন করেন এবং সেখান থেকে অতি সু-দক্ষতার সাথে রাজস্ব আদায়ের কাজ পরিচালনা করতে থাকেন। যার ফলস্বরূপ তিনি মোগল সম্রাটের কাছ থেকে "রাজা" উপাধি লাভ করেন। এরপর রাজা শ্রীনাথের ছেলে রুদ্র নারায়ণ রায় চৌধুরী বর্তমান পিরোজপুরের রায়েরকাঠি এলাকায় বিশাল বন-জঙ্গল পরিষ্কার করে জমিদার বাড়ি প্রতিষ্ঠা করেন। তিনি জমিদার বাড়ি তৈরির সময় কালী মন্দিরও তৈরি করছিলেন। এই কালী মন্দির তৈরি করতে গিয়ে তিনি তখনকার সময়ের নিম্নবর্ণের হিন্দু পাঁচজনের মুণ্ডু কেটে তার উপর মূর্তি স্থাপন করেন। পরবর্তীতে তার এই নিষ্ঠুর কার্যক্রমের কথাটি ঢাকার প্রাদেশিক সুবেদার শাহবাজ খানের কানে যায়। এতে তিনি রাগান্বিত হয়ে বিচার করে রুদ্র নারায়ণকে মৃত্যুদণ্ডের রায় দেন। যা হাজার হাজার মানুষের সামনে বাঘের খাঁচায় তাকে ঢুকিয়ে দেওয়া হয়। কিন্তু তিনি খাঁচার মধ্যে বাঘের সাথে লড়াই করে বাঘকে মেরে ফেলেন। এ খবর সুবেদারের কাছে গেলে তিনি রুদ্র নারায়ণের মৃত্যুদণ্ড মওকুফ করে দেন। এতে রুদ্র নারায়ণ তার এই নিষ্ঠুর কৃতকর্মে লজ্জিত হয়ে জমিদার বাড়িতে না ফিরে ছেলে নরোত্তম নারায়ণ রায়কে জমিদারীত্ব দিয়ে কাশি চলে যান। সেখানে তিনি আমৃত্যু সন্ন্যাস জীবন পালন করেন।’

অবকাঠামো
এখানে তৈরি করা হয়েছিল বাড়ির প্রবেশদ্বার, রাজভবন, নহবৎখানা, অতিথিশালা, নাট্যশালা, অন্ধকূপ এবং অসংখ্য মন্দির। ছোট বড় প্রায় দু’শ অট্টালিকা ছিলো। এছাড়াও রয়েছে মন্দিরের নকশায় নির্মিত কয়েকটি মঠ। তন্মধ্যে ৪০ বা ৫০টি গগণচুম্বী অট্টালিকা রাজবাড়ির শোভাবর্ধন করতো। বর্তমানে ভাল এবং ধ্বংসপ্রাপ্ত মিলিয়ে মোট ৭টির মত ভবন এখনো মাথা উচু করে দাঁড়িয়ে আছে। জমিদার বাড়ির কালী মন্দিরে ২৫ মন ওজনের শিব লিঙ্গ।

বর্তমান অবস্থা
অযত্ন ও অবহেলার কারণে এখন আর তেমন কিছু আর অবশিষ্ট নেই এখানে। বাসভবন, জলসাঘর, বিচারালয়, সুড়ঙ্গপথ সবকিছুই ধ্বংস হয়ে গেছে। এখন কয়কটি মঠ ও মন্দির ছাড়া আর তেমন কিছু নেই। আর যেগুলো রয়েছে, সেগুলোও প্রায় ধ্বংসের মুখে। দেয়ালে লতাপাতা, গাছগাছালি ও শ্যাওলায় জরাজীর্ণ হয়ে রয়েছে।

তথ্যসূত্র

ঐতিহাসিক স্থান
বাংলাদেশের প্রাসাদ
বাংলাদেশের স্থাপত্য
পিরোজপুর জেলার দর্শনীয় স্থান
পিরোজপুর জেলার প্রত্নতাত্ত্বিক স্থাপনা
গোলাম-আলী হাদ্দাদ-আদেল

গোলাম-আলী হাদ্দাদ আদেল (ফার্সি: غلامعلی حداد عادل, জন্ম: ৯ মে, ১৯৪৫) একজন ইরানী দার্শনিক, রাজনীতিবিদ এবং  ইরানের পার্লামেন্টের সাবেক স্পিকার। ১৯৭৯ সালের ইরানি বিপ্লবের পর প্রচলিত ধর্মীয় নেতাদের বাইরে তিনি এই পদে নিয়োগ পাওয়া প্রথম ব্যক্তি। ২০১৩ সালের রাষ্ট্রপতি নির্বাচনে তিনি প্রার্থী ছিলেন কিন্তু নির্বাচনের ৪ দিন আগে ১০ জুন তিনি প্রার্থীতা প্রত্যাহার করে নেন। তিনি ইরানের রাজনৈতিক অঙ্গনে "নব্য নীতিবাদী" দলগুলোর অংশ।

শিক্ষা ও প্রাথমিক জীবন

হাদ্দাদ-আদেলের জন্ম ৯ মে ১৯৪৫ সালে তেহরানে একটি ব্যবসায়ী পরিবারে। তিনি তেহরান বিশ্ববিদ্যালয় থেকে পদার্থবিদ্যা বিষয়ে স্নাতক ডিগ্রি অর্জন করেন এবং শিরাজ বিশ্ববিদ্যালয় থেকে একই বিষয়ে স্নাতকোত্তর সম্পন্ন করেন। ১৯৭৫ সালে তিনি তেহরান বিশ্ববিদ্যালয় থেকে দর্শনশাস্ত্রে পিএইচডি ডিগ্রি লাভ করেন। তিনি মোর্তজা মোতাহহারী ও সাইয়্যেদ হোসেইন নাসর এর অধীনে ইসলামী দর্শন বিষয়ে জ্ঞান অর্জন করেছেন। তিনি মার্কসবাদের সমালোচনার জন্য বিখ্যাত।

কর্মজীবন

ইরানে বিপ্লবের পর হাদাদ-আদেল ইসলামিক রিপাবলিক পার্টির সদস্য হন এবং সংস্কৃতি ও ইসলামী নির্দেশনা বিষয়ক উপমন্ত্রী (১৯৭৯) এবং উপ-শিক্ষামন্ত্রী (১৯৮২-১৯৯৩) সহ অনেক সরকারী পদে দায়িত্ব পালন করেন করেছেন। ১৯৯৫ সাল থেকে (আগস্ট ২০০৪ থেকে ২০০৮ বাদে) তিনি ফার্সি ভাষা ও সাহিত্য বিষয়ক একাডেমির প্রধান হিসেবে দায়িত্ব পালন করছেন। তিনি ইসলামী এনসাইক্লোপিডিয়া ফাউন্ডেশনেরও নির্বাহী পরিচালক। ইরানের জাতীয় বৈজ্ঞানিক অলিম্পিয়াড প্রতিষ্ঠায় তিনি অবদান রেখেছেন। 
হাদ্দাদ-আদেল চার মেয়াদে প্রায় তের বছর ধরে মজলিসে'র সদস্য পদে বহাল ছিলেন এবং ২০০৪ থেকে ২০০৮ পর্যন্ত সংসদের স্পিকার হিসেবে দায়িত্ব পালন করেছেন। ২০০৮ সাল থেকে তিনি ইরানের সর্বোচ্চ ধর্মীয় নেতা আলী খামেনির উপদেষ্টা হিসেবে দায়িত্ব পালন করে আসছেন। এছাড়া তিনি সাংস্কৃতিক বিপ্লব বিষয়ক কাউন্সিল এবং এক্সপিডিয়েন্সি ডিসার্নমেন্ট কাউন্সিলের একজন সদস্য ।

প্রকাশনা ও গ্রন্থ সমূহ

 ফারহাং-ই বেরাহনেগী ওয়া বেরাহনেগি-ই ফারহাঙ্গী (কালচার অফ নুডিটি এন্ড নুডিটি অফ কালচার) (তেহরান ১৯৮১) উর্দু, আরবি এবং তুর্কি ভাষায় অনূদিত।
 হাজ: নামাজ-ই বোজর্গ (হাজঃ দ্য গ্র্যান্ড প্রেয়ার ) (২০০০)
 দানেশনামে-ই জাহান-ই এসলাম (এনসাইক্লোপিডিয়া অফ দ্য ইসলামিক ওয়ার্ল্ড), ইসলামিক এনসাইক্লোপিডিয়া ফাউন্ডেশন, (১৯৯৬-২০০০)
 টেক্সবুক অন সোসিওলোজি, সৌসাল সাইন্স, সিভিল স্টাডিজ এন্ড কুরআন
কুরআন অনুবাদ

তিনি ফার্সি ভাষায় কুরআন অনুবাদ করেছেন। নয় বছরের ও অধিক সময় নিয়ে তৈরি করা এই অনুবাদটিতে তিনি সকল নতুন ও পুরানো অনুবাদ ব্যবহার এবং কুরআনের অন্যান্য পণ্ডিতদের সাথে পরামর্শ করার চেষ্টা করেছেন। কুরআনের উনবিংশতম আন্তর্জাতিক মেলায় ইরানে এই বইটি প্রদর্শিত হয়েছে।

তথ্যসূত্র

১৯৪৫-এ জন্ম
জীবিত ব্যক্তি
সমসাময়িক দার্শনিক
মুসলিম দার্শনিক
ইরানি রাজনীতিবিদ
ইরানি দার্শনিক
তেহরান বিশ্ববিদ্যালয়ের প্রাক্তন শিক্ষার্থী
ইরানি লেখক
মার্কিন যুক্তরাষ্ট্রের ট্রেজারি বিভাগের নিষেধাজ্ঞার সাপেক্ষে ইরানি ব্যক্তি
বানৌজা ঢাকা

বানৌজা ঢাকা ঢাকার খিলক্ষেতে অবস্থিত বাংলাদেশ নৌবাহিনীর পূর্ণবর্ধিত একটি ঘাঁটি। এটি নৌবাহিনীর বৃহত্তম ঘাঁটিগুলির মধ্যে একটি। এটি প্রথমে শেখ মুজিবুর রহমানের নামানুসারে নামকরণ করা হয়েছিল।

ইতিহাস
৫ নভেম্বর ২০১৮ সালে নৌঘাঁটি ‘বানৌজা শেখ মুজিব’ এর কমিশনিং করেন সাবেক প্রধানমন্ত্রী শেখ হাসিনা। জাতীয় দুর্যোগ মোকাবেলা ও উদ্ধার অভিযানে সহায়তার লক্ষ্যে এই নৌঘাঁটি প্রতিষ্ঠা করা হয়।

আরো দেখুন
 বাংলাদেশ নৌবাহিনীর জাহাজের তালিকা

তথ্যসূত্র

বাংলাদেশ নৌবাহিনীর ঘাঁটি
ওসমান বকর

ওসমান বকর (জন্ম: ১৯৪৬) মালয়েশিয়ার মালয় বিশ্ববিদ্যালয়ের দর্শনশাস্ত্রের একজন ইমেরিটাস অধ্যাপক, ব্রুনাই দারুস সালাম বিশ্ববিদ্যালয়ের সুলতান ওমর আলী সাইফুদ্দিন সেন্টার ফর ইসলামিক স্টাডিজের পরিচালক এবং একজন ইসলামী দার্শনিক। তিনি মালয় বিশ্ববিদ্যালয় ও জাপানের দোশিশা বিশ্ববিদ্যালয়ের সেন্টার ফর সিভিলাইজেশনাল ডায়ালগ এর একজন ফেলো এবং মালয়েশিয়ার ইসলামিক একাডেমী অফ সাইন্সের প্রতিষ্ঠাতা সভাপতি। ১৯৯৪ সালে পাহাংয়ের সুলতান তাকে সম্মানসূচক 'দাতো' এবং ২০০০ সালে মালয়েশিয়ার রাজা তাকে 'দাতুক' উপাধি প্রদান করেন। তিনি ২০০৯ ও ২০১২ সালে বিশ্বের ৫০০ প্রভাবশালী মুসলিমের তালিকায় অন্তর্ভুক্ত হয়েছিলেন।

জীবনী 
বকর ১৯৪৬ সালে মালয়েশিয়ার তেমরলহে জন্মগ্রহণ করেন। তিনি  লন্ডন বিশ্ববিদ্যালয়ে  গণিত বিষয়ে পড়াশোনা করেন এবং বিএসসি ও এমএসসি ডিগ্রি লাভ করেন। পরে তিনি যুক্তরাষ্ট্রের ফিলাডেলফিয়ায় টেম্পল বিশ্ববিদ্যালয়ে ইসলামী দর্শন বিষয়ে পড়াশোনা করেন এবং সাইয়্যেদ হোসেইন নাসর এর তত্বাবধানে ইসলামী দর্শনে পিএইচডি ডিগ্রি লাভ করেন।

গ্রন্থপঞ্জি 

 ইসলামিক সিভিলাইজেশন এন্ড দ্য মোডার্ন ওয়ার্ল্ড: থিমাটিক এসেস (২০১৫)
 দ্য হিস্ট্রি এন্ড ফিলোসফি অফ ইসলামিক সাইন্স (১৯৯১)
 ক্লাসিফিকেশন অফ নলেজ ইন ইসলাম (১৯৯৮)
 সাইন্স, টেকনোলজি এন্ড আর্ট ইন হিউম্যান সিভিলাইজেশনস (সম্পাদনা) (১৯৯২)
 তাওহীদ এন্ড সাইন্স (১৯৯১); তাওহীদ ও বিজ্ঞান: ইসলামী বিজ্ঞানের ইতিহাস ও দর্শন শিরোনামে বাংলা ভাষায় অনূদিত। অনুবাদ: আবদুল আউয়াল মিয়া ও মোহাম্মদ মুসা, সম্পাদনা: প্রফেসর ড. মুঈনুদ্দীন আহমদ খান, প্রকাশক: বাংলাদেশ ইনস্টিটিউট অফ ইসলামিক থট
 ইসলাম এন্ড কনটেম্পরারি সাইন্টিফিক থট (সম্পাদনা) (১৯৮৯)
 ক্রিটিক অফ ইভোলুশনারি থিওরি: এ কালেকশন অফ এসেস (১৯৮৭)

তথ্যসূত্র 

১৯৪৬-এ জন্ম
জীবিত ব্যক্তি
সমসাময়িক দার্শনিক
মুসলিম দার্শনিক
মালয়েশীয় মুসলিম
২১শ শতাব্দীর দার্শনিক
বানৌজা শের-ই-বাংলা

বানৌজা শের-ই-বাংলা বাংলাদেশ নৌবাহিনীর একটি নৌঘাঁটি। পটুয়াখালী জেলায় অবস্থিত ৫০০ একর জমির ঘাঁটিটি নৌবাহিনীর বৃহত্তম নৌঘাঁটি। এর মধ্যে ২০০ একর নৌবাহিনীর জন্য এবং ৩০০ একর নৌবিমানচালনা ও ডুবোজাহাজ অপারেশনের জন্য ব্যবহৃত হয়।

ইতিহাস
২০ নভেম্বর ২০১৩ সালে প্রধানমন্ত্রী শেখ হাসিনা পটুয়াখালীর রাবনাবাদ চ্যানেলে বাংলাদেশ নৌ বাহিনীর জন্য বিমান সুবিধা সংবলিত 'বানৌজা শের-ই-বাংলা' ঘাঁটির ভিত্তি প্রস্তর স্থাপন করেন। ২ জানুয়ারী ২০১৮ সালে জাতীয় অর্থনৈতিক পরিষদের নির্বাহী কমিটি (একনেক) 'বানৌজা শের-ই-বাংলা পটুয়াখালী স্থাপন' প্রকল্প অনুমোদন করে, এর জন্য ব্যয় ধরা হয় ১ হাজার ৮১ কোটি ৫০ লাখ টাকা। প্রকল্পটি প্রতিরক্ষা মন্ত্রণালয়, বাংলাদেশ নৌবাহিনী এবং বাংলাদেশ সেনাবাহিনীর প্রধান প্রকৌশলী বিভাগ দ্বারা তত্ত্বাবধান করা হয়। এটি ২০২৩ সালের ১২ জুলাই উদ্বোধন করা হয়।

আরো দেখুন
 বাংলাদেশ নৌবাহিনীর জাহাজের তালিকা

তথ্যসূত্র

বাংলাদেশ নৌবাহিনীর ঘাঁটি
বানৌজা হাজী মহসীন

বানৌজা হাজী মহসীন বাংলাদেশ নৌবাহিনীর একটি ঘাঁটি। ১৯৭১ সালের মুক্তিযুদ্ধের পর এটি প্রতিষ্ঠিত করা হয়। হাজী মুহম্মদ মহসীনে সম্মানে এই ঘাঁটির নামকরণ করা হয়। ঘাঁটিটি বাংলাদেশ নৌবাহিনীর প্রধান রশদ সরবরাহকারী এবং এটি ঢাকা সেনানিবাসে অবস্থিত।

কর্মকাল
বানৌজা হাজী মহসীন বর্তমানে বাংলাদেশ নৌবাহিনীর প্রধান রশদ সরবরাহকারী এবং নৌবাহিনীর সদর দফতরের প্রশাসনিক সহায়তা কেন্দ্র হিসাবে কাজ করে। হাজী মহসিনে ৩০০০ কর্মী কাজ করেন। এছাড়া এখানে কিছু নৌপ্রশিক্ষণ দেওয়া হয়।

আরো দেখুন
 বাংলাদেশ নৌবাহিনীর জাহাজের তালিকা

তথ্যসূত্র

হাজী মহসীন
মুহাম্মদ মহসিন
ঢাকা সেনানিবাস